- Իհարկե կան ծրագրեր, որոնք այս կամ այն ռազմավարական զինանոցներում են պահվում: Հիշեցնեմ, որ 1916-ին անգլո-ֆրանսիական դիվանագիտական համագործակցության արդյունքում կնքվել էր Սայքա-Պիկոյի պայմանագիրը, որին հետագայում միացավ նաև Ռուսաստանը: Այն պետք է իրականանար Սևրի պայմանագրով, սակայն հետագայում տապալվեց: Այնպես որ, դիվանագիտական զինանոցում նման պայմանագիր կա, և իմ կարծիքով` բոլոր ռազմավարական պայմանագրերը կարող են ինչ-որ պահի մոռացության մատնվել, հետո նորից դրվել գործողության մեջ: Կային պլաններ նաև ռուսական կայսրության փլուզման. Ցարական կայսրության և Խորհրդային Միության փլուզումները դրա վառ ապացույցն են: Ի դեպ, այն պետությունները, որոնք բազմազգ են և եթե այդ պետություններում բոլոր ազգերի տնտեսական, քաղաքական և մշակութային զարգացման համար հավասար պայմաններ չեն ստեղծվում, ապա դրանց գլխին մշտապես էլ կախված է փլուզման վտանգը: Օրինակները բազում են: Այնուամենայնիվ, ներկայիս արագ զարգացող աշխարհում չեն բացառվում կտրուկ շրջադարձերը, որոնք չպետք է դառնան աղմուկ-աղաղակ բարձրացնելու առիթ: Պետք է կարողանալ դրանք արագ վերլուծել և փորձել դրանից առավելագույն օգուտներ քաղել: